འགྲེལ་མདོ་སྡེ་ལུང་གི་སྒོ་བརྒྱ་འབྱེད་པའི་ལྡེ་མིག
པ་དང་། ངོ་ཚ་དང་ལྡན་ཞིང་ཁྲེལ་ཡོད་པ་དང་ལྡན་པ་དང་། གོས་བྱིན་པས་ནི་འདོམས་ཀྱི་སྦ་བ་སྦུབས་
སུ་ནུབ་པ་བརྙེས་སོ།། བདག་ཉིད་ཀྱི་ལུས་དང་ངག་དང་ཡིད་བསྡམས་པ་དང་། བླང་བ་དང་། ཁ་ཟས་
ཀྱི་ཚོད་ཤེས་པ་དང་། ནད་པ་རྣམས་ལ་སྨན་སྦྱིན་པ་དང་། ལས་ཡང་བ་དང་། བླང་བ་དང་། ལོངས་
སྤྱོད་མ་འོངས་པ་ལ་མི་འཇུག་པ་དང་། ཁམས་མ་སྙོམས་པ་མཐུན་པར་བྱས་པ་ལ་ནི་ཤིང་ནྱ་
གྲོདྷཱ་ལྟར་ཆུ་ཞིང་གབ་པ་བརྙེས་སོ།། ལས་གང་གིས་ཞབས་འབར་འབུར་མེད་པ་བརྙེས་པ་དེ་
ཉིད་ཀྱིས་ནི་སྐུའི་སྤུ་གྱེན་དུ་ཕྱོགས་པ་བརྙེས་སོ།། བདག་ཉིད་ཀྱིས་དགེ་བ་སྤྱད་(༡༥༣ན)པ་དང་། མཁས་
པ་དང་། ཤེས་པ་ལ་བརྟེན་པ་དང་། ཆ་ཕྲ་བའི་དོན་ལ་སེམས་པ་དང་། བླ་མ་རྣམས་ཀྱི་གནས་
བྱི་དོར་བྱས་པ་དང་། མཉེ་ཞིང་དྲིལ་བ་དང་། ཁྲུས་བྱས་ཏེ་གཅིག་བུར་གནས་པ་དང་། བཤེས་
གཉེན་གཅིག་ལ་བརྟེན་པ་དང་། ཆ་ཕྲ་བའི་དོན་ལ་འཇུག་པ་དང་། རྩྭ་དང་ལོ་མ་ལ་སོགས་
པའི་ཉལ་ཉིལ་བསལ་བ་དང་། གློ་བུར་གྱི་དྲི་མ་བསལ་བས་ནི་སྤུ་ཉག་རེ་རེ་ནས་སྐྱེ་ཞིང་གཡས་
སུ་འཁྱིལ་བ་བརྙེས་སོ།། ཡིད་དུ་འོང་ཞིང་དགའ་བར་བྱེད་པའི་ཟས་དང་། སྐོམ་དང་བཞོན་པ་དང་།
གོས་དང་། རྒྱན་ལ་སོགས་པ་ལུས་ཀྱི་ཡོ་བྱད་བྱིན་པ་དང་། ཁྲོ་བ་མེད་པས་ནི་སྐུ་མདོག་གསེར་
འདྲ་བ་དང་འོད་འདོམ་གང་དང་ལྡན་པ་བརྙེས་སོ།། ལས་གང་གི་སྤུ་རེ་རེ་ནས་སྐྱེ་ཞིང་གཡས་
སུ་འཁྱིལ་བ་བསྟན་པ་དེ་ཉིད་ཀྱིས་ནི་པགས་པ་སྲབ་ཅིང་འཇམ་པ་བརྙེས་པར་རིག་པར་བྱའོ།།
ཟས་དང་སྐོམ་མང་བོ་གྱ་ནོམ་པ་ཕལ་བོ་ཆེས་སྐྱེ་བོའི་ཚོགས་མང་བོ་ཚིམ་(ཚིམས་)པར་བྱས་
པས་ནི། སྐུའི་བདུན་མཐོ་བ་བརྙེས་སོ།། སེམས་ཅན་རྣམས་ཀྱི་བྱ་བ་བྱུང་ངོ་ཅོག་ལ་གཙོ་བོར་གནས་པ་
དང་། ང་རྒྱལ་མི་བྱེད་པ་དང་། བརླངས་པར་མི་བྱེད་པ་དང་། སེམས་ཅན་རྣམས་གནོད་པ་ལས་
བཟློག། ཕན་པ་ལ་ནི་བཙུད་པས་སེམས་ཅན་གྱི་དོན་ལ་སེངྒ་བཞིན་དུ་བརྟུལ་བའི་ངང་ཚུལ་
ཅན་ཡིན་པས་ནི་རོ་སྟོད་སེངྒེའི་འདྲ་བ་བརྙེས་སོ།། ལས་དེ་ཁོ་ནས་ནི་དཔུང་མགོ་ལེགས་པར་
ཟླུམ་ཞིང་ཐལ་གོང་རྒྱས་པ་བརྙེས་པར་རིག་པར་བྱའོ།། ལས་གང་གིས་སོར་མོ་རིང་བ་བརྙེས་པ་
དེ་ཉིད་ཀྱིས་ནི་སྐུ་ཆེ་ཞིང་དྲང་བ་བརྙེས་སོ།། མཛའ་བཤེས་འབྱེད་པའི་ཕྲ་མའི་ཚིག་ནི་སྤངས།
སེམས་ཅན་མི་མཐུན་པ་རྣམས་མཐུན་པར་བྱས་པས་ནི་ཚེམས་བཞི་བཅུ་དང་མཉམ་པ་དང་
ཚེམས་ཐགས་བཟང་བ་བརྙེས་སོ།། འདོད་པ་ན་སྤྱོད་པའི་བྱམས་པ་(༡༥༣བ)བསྒོམ་པ་དང་།།
409

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་དང་བོ་བཞུགས་སོ།།
སེམས་ཅན་
ཆོས་ཀྱི་དོན་སེམས་པས་ནི་ཚེམས་ཤིན་ཏུ་དཀར་བ་བརྙེས་སོ།། སེམས་ཅན་འདོད་པ་རྣམས་ལ་
ཅི་འདོད་པའི་ནོར་ལེགས་པར་བཏང་བས་ནི་འགྲམ་པ་སེང་གེ་ལྟ་བུ་བརྙེས་སོ།།
རྣམས་བདག་གི་བུ་བཞིན་དུ་ལེགས་པར་བསྲུངས་པ་དང་། དད་པ་དང་ལྡན་པ་དང་། སྙིང་
བརྩེ་བ་དང་ལྡན་པ་དང་། སྨན་བྱིན་པ་དང་། དང་བ་དང་ཕན་པས་ནི་རོ་བྲོ་བའི་མཆོག་དང་
ལྡན་པ་བརྙེས་སོ།། ཆོས་ཀྱི་བཅུད་བྱིན་པ་དང་། ཆོས་ཀྱི་བཅུད་ཀྱི་རོ་མྱང་བ་དང་། ངོ་ཉམས་པ་
བཅོས་པ་དང༌། སྲོག་གཅོད་པ་སྤོང་བ་ལ་སོགས་པ་བསླབ་པའི་གཞི་ལྔ་བོ་རྣམས་བདག་ཉིད་
ཀྱིས་ཀྱང་ཡང་དག་པར་བླངས་ཏེ། ལེགས་པར་བསྲུངས་ཤིང་གཞན་རྣམས་ཀྱང་དེ་དག་ལ་ཡང་
དག་པར་བཙུད་པ་དང་། སྙིང་རྗེའི་སེམས་ལ་བརྟེན་ཏེ་ཆོས་ཡང་དག་པར་བླངས་པ་ཆེན་པོ་ལ་
ཞུགས་པས་ནི་དབུ་གཙུག་ཏོར་དང་ལྡན་པ་དང་། ལྗགས་རིང་ཞིང་སྲབ་པ་བརྙེས་སོ།། བདེན་
པར་སྨྲས་པ་དང་། སྙན་པར་སྨྲས་པ་དང༌། དུས་སུ་སྨྲས་པ་དང༌། ཆོས་སྨྲས་པས་ནི་ཚངས་པའི་
དབྱངས་བརྙེས་སོ།། སེམས་ཅན་མཐའ་དག་ལ་ཕ་མ་བཞིན་དུ་བྱམས་པའི་སེམས་ཀྱིས་སྙིང་བརྩེ་
བས་ནི་སྤྱན་མཐོན་མཐིང་དང་རྫི་མ་བའི་ལྟ་བུ་བརྙེས་སོ།། ཡོན་ཏན་རྣམས་ཀྱིས་བདེན་པའི་
བསྔགས་པ་བརྗོད་ཅིང་བསྒྲགས་པས་ནི་སྨིན་མཚམས་ཀྱི་མཛོད་སྤུ་དུང་གི་མདོག་ལྟར་དཀར་
ལ་གཡས་སུ་འཁྱིལ་བ་བརྙེས་སོ་ཞེས་གསུངས་སོ།། སྐྱེས་བུ་ཆེན་པོའི་མཚན་སུམ་ཅུ་རྩ་གཉིས་
པོ་ཐམས་ཅད་ཀྱང་བྱེ་བྲག་མེད་པར་ཚུལ་ཁྲིམས་ཀྱི་རྒྱུས་ཐོབ་པར་རིག་པར་བྱའོ།། དེ་ཅིའི་ཕྱིར་
ཞེ་ན། བྱང་ཆུབ་སེམས་དཔའ་ཚུལ་ཁྲིམས་ཉམས་པ་ནི་མིར་འགྱུར་བ་ཉིད་ཀྱང་མི་ཐོབ་(འཐོབ་)ན།།
སྐྱེས་བུ་ཆེན་པོའི་མཚན་ལྟ་ག་ལ་ཐོབ་(འཐོབ་)པའི་ཕྱིར་རོ།། དེ་ལ་དབུ་གཙུག་ཏོར་དང་ལྡན་
པ་དང་།
སྤྱི་གཙུག་བལྟར་མི་མཐོང་བ་ནི་སྐྱེས་བུ་ཆེན་པོའི་(༡༥༤ན)མཚན་ཡིན་པར་རིག་
པར་བྱ་སྟེ། དེ་ལས་གུད་ན་ཡང་མེད་པའི་ཕྱིར་རོ།། འདི་ནི་མཚན་མངོན་པར་འགྲུབ་པ་དང་།།
མཐུན་པའི་ལས་རྣམ་པ་སྣ་ཚོགས་རྒྱས་པར་རྣམ་པར་བཞག་པ་ཡིན་ནོ།། ཞེས་གསུངས་པ་ལྟར་
རོ།། ལེའུ་འདིའི་ནང་དུ་བྱང་སའི་ལེའུ་ཐ་མ་དགུ་འདུས་སོ།། ཐེག་པ་ཆེན་པོ་མདོ་སྡེའི་རྒྱན་ལས་
སྤྱོད་པ་མ་ལུས་པ་དང་། མཐར་ཐུག་པའི་ལེའུ་སྟེ་ཉི་ཤུ་རྩ་གཅིག་པའོ།། ཐེག་པ་ཆེན་པོ་མདོ་
སྡེའི་རྒྱན་ཞེས་བྱ་བའི་ཚིག་ལེའུར་བྱས་པ་འཕགས་པ་བྱམས་པས་མཛད་པ་རྫོགས་སོ། །
,, ཀ ནི
.%410.

༄༅། །ཐེག་པ་ཆེན་པོ་མདོ་སྡེའི་རྒྱན་གྱི་མཆན་འགྲེལ་མདོ་སྡེ་ལུང་གི་སྒོ་བརྒྱ་འབྱེད་པའི་ལྡེ་མིག
སྨྲས་པ། ཉེས་བཤད་དྲི་མ་སྤངས་པའི་དཀྱིལ་འཁོར་ཅན།། བློ་ལྡན་ཡིད་ལ་ཀུན་དགའ་
གསར་བའི་རོ།། སྦྱིན་བྱེད་བློ་གྲོས་འཕེལ་བ་རྩོམ་པ་ཡི།།ལེགས་བཤད་ཟླ་བ་གསར་བ་དེང་འདིར་
ཤར།། རྣམ་དག་ལུང་རིགས་དར་གྱི་སྲད་བུ་ལས།། རྣམ་དཔྱོད་མཛེས་ལྡན་དབང་ཕྱོགས་སྒེག་
མོ་ཡིས།། མཆན་འགྲེལ་ཐགས་སུ་བསྐྲུན་པའི་ལྷ་རྫས་གོས།། བྱམས་མགོན་དགྱེས་པའི་མཆོད་
པར་བདག་གིས་འབུལ།། དགེ་བས་མ་འོངས་སྐྱེ་བའི་འཕྲེང་བ་རུ།། ཐེག་མཆོག་བཤེས་ཀྱི་མགོན་
དང་མི་འབྲལ་ཞིང་།། ཁྱད་པར་སྐྱེ་རྒུ་ཚེ་ལོ་བརྒྱད་ཁྲིའི་དུས།། བྱམས་མགོན་འཁོར་གྱི་ཐོག་མར་
སྐྱེ་བར་ཤོག། མཐོ་ལས་ཆེས་མཐོ་རིམ་གཉིས་རྟོགས་ལྡན་དང༌།། མཁས་ལས་ཆེས་མཁས་མདོ་
སྔགས་མཁྱེན་བརྒྱ་ཅན།། ཟབ་ལས་ཆེས་ཟབ་ལུང་རིགས་སྨྲ་བའི་བཤེས།། བྱེ་བ་ཕྲག་ཁྲིག་དགྱེས་
པའི་མཆོད་པར་སྨོན།། བྱམས་མགོན་མདོ་རྒྱན་ཞིང་ས་གཤིན་པོ་ལ།། ཚོགས་གཉིས་ཡོངས་
འདུའི་ས་བོན་སྨིན་པ་ལས།། གཞན་ཕན་ལོ་འདབ་ཕྱོགས་ཀྱི་མཐའ་འཇལ་བའི།། སྐུ་བཞིའི་རོ་
བརྒྱས་སྐྱེ་དགུ་(༡༥༤བ)ཚིམ་(ཚིམས་)གྱུར་ཅིག། ཅེས་ཐེག་པ་ཆེན་པོ་མདོ་སྡེའི་རྒྱན་གྱི་མཆན་
འགྲིམ་པའི་དུས།
འགྲེལ་རྒྱལ་སྲས་སྤྱོད་པ་ནོར་བུའི་གཏེར་གྱི་ཁ་བྱང་མདོ་སྡེ་ལུང་གི་སྒོ་བརྒྱ་འབྱེད་པའི་ལྡེ་མིག་
ཅེས་བྱ་བ་འདི་ནི། མཁས་གྲུབ་བྱེ་བའི་འབྱུང་གནས་དཔལ་ལྡན་བཀྲ་ཤིས་སྒོ་མང་གི་ཆོས་གྲྭ་
འཇམ་པའི་དབྱངས་དང་དབྱེར་མ་མཆིས་པའི་དཔལ་ལྡན་བླ་མ་དམ་པ་
མཚན་བརྗོད་པར་དཀའ་བ་དཀོན་བཆོག་(མཆོག་)བསྟན་པའི་སྒྲོན་མེ་དཔལ་དང་བོའི་ཞལ་
སྔ་ནས། ཕར་ཕྱིན་མཐའ་དཔྱོད་ཆེན་མོ་མདོ་སྡེ་རྒྱན་དང་སྦྱར་ནས་གསུངས་ཤིང༌། མདོ་སྡེ་རྒྱན་
འདི་བརྗོད་བྱ་ཤིན་ཏུ་རྒྱ་ཆེ་ཞེས་བསྔགས་པས་ཡིད་དྲངས་ཏེ། བཤད་སྒྲུབ་བསྟན་པའི་འབྱུང་
གནས་ཕྱོགས་ཐམས་ཅད་ལས་རྣམ་པར་རྒྱལ་པའི་ཆོས་གྲྭ་ཆེན་པོ་དགའ་ལྡན་བཀྲ་ཤིས་འཁྱིལ་
གྱི་ཆོས་ཁྲི་བྱེད་པའི་ཚེ། འདིའི་རྩ་བ་བློ་ལ་བཟུང་ནས་ལོ་བཅུ་ཕྲག་གཉིས་ལྷག་གི་རིང་ལ་འདྲིས་
པར་བྱས་ཏེ། རྩ་བའི་བླ་མ་མཁས་གྲུབ་ཡོངས་ཀྱི་གཙུག་རྒྱན་སྙིགས་དུས་ཀྱི་ཉེ་བར་འཁོར་ཆེན་པོ་རྗེ་
བློ་བཟང་ཐུབ་བསྟན་འཇིགས་མེད་རྒྱ་མཚོའི་ཞབས་དྲུང་ནས་ལྗགས་ལུང་རྫོགས་པར་ཞུས་ཤིང་། ཕྱིས་
སུ་མཁས་པ་དང་གྲུབ་པའི་དབང་ཕྱུག་དཔལ་ལྡན་བླ་མ་དམ་པ་ཀུན་སྤངས་ཆེན་པོ་བློ་བཟང་
དཀོན་མཆོག་པའི་ཞལ་སྔ་ནས། ཁྱེད་གཞུང་འདི་ལ་འདྲིས་པར་འདུག་པས་མཆན་ཞིག་དགོས་
used 41196

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་དང་བོ་
ད་དང་བོ་བཞུགས་སོ།།
ཞེས་བཀའ་ནན་ཡང་ཡང་ཕེབས་པ་གྱེན་བཟློག་མ་ནུས་པར། བླ་མ་དམ་པ་རྣམས་ཀྱི་ཞབས་
རྡུལ་སྤྱི་བོས་བསྟེན་པ། སྒོ་མང་བླ་མ་སངས་རྒྱས་རྡོ་རྗེའི་སྤྲུལ་མིང་འཛིན་པ་རྒྱལ་མཁན་པོ་
གྲགས་པ་རྒྱལ་མཚན་གྱིས་སྦྱར་པའོ། །
ཨོཾ་སྭ་སྟི། དོན་གཉིས་མཐར་ཕྱིན་སངས་རྒྱས་པད་མ་དཀར།། དམ་ཆོས་ཟེའུ་འབྲུས་ཉེར་
མཛེས་རིག་གྲོལ་གྱི།། འདབ་མ་རབ་བཞད་དགེ་འདུན་(༡༥༥ན)ཡོངས་འདུའི་ཤིང་།། སྐྱབས་
གསུམ་ཀུན་འདུས་བླ་མས་དགེ་ལེགས་སྩོལ།།
འབར།།
བལྟ་བས་མི་ངོམས་མཚན་དཔེའི་གཟི་བརྗིད་
རྒྱ་ཆེན་འཕྲིན་ལས་བང་རིམ་མངོན་པར་མཐོ།། མཁྱེན་བརྩེ་ཉི་ཟླས་སྲིད་ཞིའི་མུན་
སེལ་བ།། ཐུབ་དབང་ཆོས་ཀྱི་ལྷུན་པོ་དེ་ལ་འདུད།། མི་མཇེད་འཇིག་རྟེན་བྱེ་བ་ཕྲག་བརྒྱའི་གླིང་།། བཅུ་
གཉིས་མཛད་པས་གཅིག་ཆར་(ཅིག་ཅར་)གསལ་མཛད་ཅིང་།། ཐུབ་པའི་གསང་གསུམ་མཐའ་
དག་མངོན་འགྱུར་བའི།། རྒྱལ་བ་མི་ཕམ་མགོན་པོའི་ཞབས་ལ་འདུད།། བྱམས་མགོན་བྱིན་
རླབས་མཛེས་མའི་འགྲམ་ཆང་གིས།། རེག་པའི་མོད་ལ་ཏིང་འཛིན་བྱེ་བ་བརྒྱའི།། འདབ་གྲོལ་
མྱ་ངན་མེད་པའི་མེ་ཏོག་གསར།། ཐོགས་མེད་ཆོས་ཀྱི་མིག་གཅིག་དེ་ལ་འདུད།། འདོད་དགུའི་
འབྱུང་གནས་རྒྱལ་ཡུམ་དཔག་བསམ་ཤིང༌།། བྱམས་ཆོས་སྡེ་ལྔའི་ཡལ་འདབ་མངོན་མཛེས་
པར།། དངོས་བརྒྱད་བདུན་ཅུའི་མེ་ཏོག་འབུམ་བཀྲ་བའི།། ལེགས་གསུང་ཡོངས་འདུའི་ཕྲེང་བ་ཨེ་མ་
མཚར།། རྒྱལ་སྲས་སྤྱོད་པ་ནོར་བུའི་ཕུང་བོ་ཀུན།། མདོ་རྒྱན་གཏེར་དུ་སྦས་པའི་ཁ་བྱང་དང་།། གཞུང་
བརྒྱའི་སྒོ་འཕར་བརྒྱ་ཕྲག་གཅིག་ཆར་(ཅིག་ཅར་)དུ།། འབྱེད་པའི་མཆན་འགྲེལ་འཁྲུལ་(འཕྲུལ་)གྱི་
ལྡེ་མིག་མཆོག། དབང་ལུང་མན་ངག་རྒྱ་མཚོའི་མཛོད་འཛིན་ཅིང་།། བསྟན་པའི་ཁུར་ཆེན་
འཁྱེར་བའི་ལྷག་བསམ་གྱིས།། དབང་ཕྱོགས་བསྟན་པའི་སྒྲོན་མེ་གཅིག་གྱུར་པ།། ལྕང་ལུང་པཎ་
ཆེན་(༡༥༥བ)གང་དེས་རྐྱེན་སྦྱར་ནས།། སྲིད་ཞིའི་བཀྲ་ཤིས་དགེ་མཚན་མ་ལུས་པ།། གཅིག་ཏུ་
འཁྱིལ་བའི་ཆོས་གྲྭ་ཆེན་པོ་འདིར།། རིག་བྱེད་སྨྲ་བ་རྣམས་ཀྱིས་གྲོགས་བགྱིས་ཏེ།། ཟད་མེད་པར་
དུ་བསྒྲུབས་པའི་དགེ་ཚོགས་མཐུས།། དམ་པ་གང་དེའི་མཚན་དཔེའི་དཔག་བསམ་ཤིང་།། སྐལ་ལྡན་
རྣམ་སད་བྱེ་བའི་རེ་སྐོང་དང་།། ཐུབ་བསྟན་ལྷ་ཡི་ཕོ་བྲང་མཛེས་རྒྱན་དུ།། འགྱུར་མེད་རྡོ་རྗེའི་
གཤིས་སུ་བརྟན་གྱུར་ཅིག། ཆེ་བ་གསུམ་སྡན་(ལྡན་)ཐེག་མཆོག་བཀར་ངེས་ནས།། མཆོག་གསུམ་
412:

༄༅། །ཐེག་པ་ཆེན་པོ་མདོ་སྡེའི་རྒྱན་གྱི་མཆན་འགྲེལ་མདོ་སྡེ་ལུང་གི་སྒོ་བརྒྱ་འབྱེད་པའི་ལྡེ་མིག
སྐྱབས་སོང་སྙིང་རྗེའི་རིགས་སད་དེ།། བྱང་ཆུབ་སེམས་བསྐྱེད་དོན་གཉིས་སྒྲུབ་པའི་ཐབས།།
བདེན་གཉིས་མཉམ་རྗེས་རིམ་པས་ཉམས་ལེན་ཤོག། ཆོས་མོས་ཆོས་འཚོལ་ཆོས་བཤད་དེ་ཡི་
རྒྱུར།། གདམ་ངག་ཉན་རུང་རྗེས་བསྟན་སྒྲུབ་པ་དང་།། དེ་དག་ཀུན་ཀྱང་ལུས་ངག་ཡིད་གསུམ་
གྱི།། ཐབས་མཁས་མཆོག་གི་གྲོགས་ཀྱིས་ཟིན་པར་ཤོག། མཆོད་རྟེན་ཚད་མེད་རྣམ་བཞི་བསྒོམས་
པ་ལས།། ངོ་ཚ་བརྟན་དང་མི་སྐྱོ་ལ་སོགས་པ།། ངོ་མཚར་མཚར་མིན་ཡོན་ཏན་དུ་མ་ཡིས།། ཕྱིན་
དྲུག་བསྡུ་བཞིའི་ཉམས་ལེན་མཐར་ཕྱིན་ཤོག། དེ་ཡི་མཐུ་ལས་གནས་སྐབས་མཐར་ཐུག་གི། ཡོན་
ཏན་བརྒྱད་དང་སྡེ་ཚན་ཉེར་གཅིག་ལ།། དབང་འབྱོར་འཕྲིན་ལས་བསམ་གྱིས་མི་ཁྱབ་པས།།
མཐའ་ཡས་འགྲོ་ཀུན་སྲིད་ལས་སྒྲོལ་བར་ཤོག། དེ་བར་དལ་འབྱོར་པད་མ་དཀར་བོའི་ཕྲེང་།།
བྱམས་མགོན་ཉིན་བྱེད་འོད་ཀྱིས་བསྐྱངས་པ་ལས།། རྣམ་དག་བསླབ་གསུམ་(༡༥༦ན)འདབ་མ་
མ་རྙིང་བར།། ལུང་རྟོགས་སྦྲང་རྩིའི་ཟིལ་མངར་རྒྱས་པར་ཤོག། བསོད་ནམས་བརྒྱ་བའི་དཀྱིལ་
འཁོར་ཡོངས་གང་བའི།། ཁྱོད་ཞབས་ཟླ་བ་དབུས་འགྱུར་ཤར་རིའི་རྩེར།། བཅུ་གཉིས་མཛད་
པའི་སྣང་བ་སྟོན་པའི་ཚེ།། འཁོར་དུ་སྐྱེས་ནས་ལུང་བསྟན་ཐོབ་(འཐོབ་)པར་ཤོག། འགྲོ་ཀུན་
ཐེག་མཆོག་ས་བཅུ་ལམ་ལྔ་ཡི།། བཻ་ཌཱུར་ཐེམ་སྐས་གདང་བུ་རིམ་བགྲོད་དེ།། ངེས་པ་ལྔ་ལྡན་
འོག་མིན་ཕོ་བྲང་གི། ཆོས་ཀྱི་གྲོང་ཁྱེར་ཆེན་པོར་མྱུར་སོན་ཤོག། གྲངས་མེད་བསྐལ་བར་བདེ་
གཤེགས་སྲས་བཅས་ཀྱིས།། བདེན་ཚིག་སྨོན་ལམ་མཐར་ཕྱིན་བདེན་སྟོབས་དང་།། ནམ་ཡང་
བསླུ་མེད་ཆོས་ཉིད་རྟེན་འབྱུང་མཐུས།། སྨོན་པའི་རེ་འབྲས་མཐའ་དག་མྱུར་འགྲུབ་ཤོག །
ཅེས་ཐེག་པ་ཆེན་པོ་མདོ་སྡེའི་རྒྱན་གྱི་མཆན་འགྲེལ་འདི་ཉིད་དབང་ཕྱོགས་བསྟན་
པའི་སྒྲོན་མེ་ལྕང་ལུང་པཎ་ཆེན་གང་དེས་པར་གྱི་མཐུན་རྐྱེན་གནང་སྟེ། མདོ་སྨད་བསྟན་པའི་
འབྱུང་གནས་ཕྱོགས་ཐམས་ཅད་ལས་རྣམ་པར་རྒྱལ་བའི་ཆོས་ཀྱི་སྡེ་ཆེན་པོ་དཔལ་ལྡན་བཀྲ་
ཤིས་འཁྱིལ་དུ་པར་དུ་སྒྲུབ་པའི་ཚེ། པར་བྱང་སྨོན་ཚིག་འདིའང་རྒྱལ་མཁན་པོ་གྲགས་པ་རྒྱལ་
མཚན་གྱིས་སྦྱར་པའི་ཡི་གེ་པ་ནི་དཀའ་བཅུ་བློ་བཟང་དར་རྒྱས་སོ།། སརྦ་མངྒ་ལམ།
x413